29 ส.ส. ฝ่ายรัฐบาลเฮ! ศาล รธน. วินิจฉัย รอดถือหุ้นสื่อ อีก 3 ราย จำหน่ายคดี
29 ส.ส. ฝ่ายรัฐบาลเฮ! ศาล รธน. วินิจฉัย รอดถือหุ้นสื่อ อีก 3 ราย จำหน่ายคดี 
29 ส.ส. ฝ่ายรัฐบาลเฮ! ศาล รธน. วินิจฉัย รอดถือหุ้นสื่อ อีก 3 ราย จำหน่ายคดี
28 ต.ค. 2563

ศาลรัฐธรรมนูญ ออกนั่งบัลลังก์อ่านคำวินิจฉัยในคดีที่ประธานสภาผู้แทนราษฎรส่งคำร้องขอให้วินิจฉัยตามรัฐธรรมนูญ มาตรา 82 ว่า สมาชิกภาพสภาผู้แทนราษฎร (ส.ส.) สิ้นสุดลงตามรัฐธรรมนูญ มาตรา 101 (6) ประกอบมาตรา 98 (3) หรือไม่ โดยมี ส.ส. ที่ถูกวินิจฉัยวันนี้จำนวน 64 คน ทั้ง ส.ส.รัฐบาล และฝ่ายค้านฝ่ายละ 32 คน ล่าสุดทีมกฎหมายพรรคการเมือง ตัวแทนผู้ร้อง ตัวแทนผู้ถูกร้อง ได้เดินทางมาถึงพร้อมหน้าแล้ว
คดีนี้นายชวน หลีกภัย ประธานสภาผู้แทนราษฎร ได้ลงนามหนังสือเพื่อส่งคำร้องขอให้ศาลรัฐธรรมนูญวินิจฉัยรวม 2 สำนวนกรณี 64 ส.ส.ถือครองหุ้นสื่อเข้าข่ายสมาชิกภาพ ส.ส.สิ้นสุดลงตามรัฐธรรมนูญมาตรา 101 (6) ประกอบมาตรา 98(3) หรือไม่
ในส่วนส.ส.ฝ่ายรัฐบาล แบ่งเป็น พรรคพลังประชารัฐ 21 คน ซึ่งมีชื่อของนายณัฏฐพล ทีปสุวรรณ รมว.ศึกษาธิการ ส.ส.บัญชีรายชื่อ ถือครองหุ้นบริษัทแปซิฟิค เอ็กซ์คลูซิฟ ซิตี้ คลับ จำกัด, พรรคประชาธิปัตย์ 7 คน มีชื่อนายสาธิต ปิตุเตชะ รมช.สาธารณสุข ส.ส.ระยอง ถือครองหุ้น บริษัท พี.ที.รุ่งเรืองคอนกรีต จำกัด, พรรคภูมิใจไทย 1 คน, พรรคประชาภิวัฒน์ 1 คน, พรรคชาติพัฒนา 1 คน และ พรรครวมพลังประชาชาติไทย 1 คน
ขณะที่ฝ่ายค้าน ประกอบด้วย พรรคอนาคตใหม่ 20 คน เพื่อไทย 4 คน เพื่อชาติ 4 คน เสรี รวมไทย 3 คน และประชาชาติ 1 คน
ทั้งนี้ ศาลรัฐธรรมนูญอ่านคำวินิจฉัยสำนวน ส.ส.รัฐบาลทั้ง 29 รายแล้ว โดยพิจารณาพยานหลักฐานแล้วมีข้อเท็จจริงรับฟังได้ว่าผู้ถูกร้องไม่ได้ประกอบกิจการหนังสือพิมพ์หรือสื่อมวลชนใดๆ จึงมีคำวินิจฉัยว่าผู้ถูกร้องไม่สิ้นสุดสมาชิกภาพความเป็น ส.ส
โดยก่อนหน้านี้มีการจำหน่ายคดีไป 3 ราย คือ พ.ต.ท.ไวพจน์ อาภรณ์รัตน์ ที่ต้องคดีล้มประชุมเอเปคที่พัทยา, ม.ร.ว.จัตุมงคล โสณกุล ลาออก และ นายสมเกียรติ ศรลัมพ์ ลาออก